Ur sturlevr staliañ klok neo ket ar bajenn-mañ. Diouer a ra choazh ar seurt levr e brezhoneg. Ma vez amzer gant unan bennak evit kas da benn ar seurt troidigezh, e vo degemeret  gant levenez gant an holl arveriaded brezhoneger ! Da chortoz em eus savet al linennoù dindan da heul, gant ar spi e chello difraostañ un tamm an dachenn.  Ar gudenn brasañ gant KDE eo e vez diazezet war ur seurt reizhiad korvoiñ neo ket hini a vez staliaet ent-eeun peurliesañ war urzhiataer an den. Neoazh abaoe mizioù e teu tamm ha tamm ar reizhiadoù frank er-maez deus ar skeud ma oant bet dalchet ennañ gant marchadourien stlenneg (an embanner meziantoù pennañ peurgetket, Microsoft e anv). Kregiñ a  reer da gavout urzhiataeroù staliaet gant Linux ha KDE, ha prest da lochañ kerkent ha luget. A-benn ma vije deuet kement-mañ da vezañ un dra boutin, e ranko an darn vrasañ achanomp kas da benn an argezh staliañ ur reizhiad korvoiñ. Pezh neo ket ken diaes-se pa heulier an hentenn reizh pazenn ha pazenn.